Διάταξη του Πρωτοδικείου (τρίτο τμήμα) της 25ης Νοεμίρίου 1999. - Jean-Claude Martinez και Charles de Gaulle κατά Ευρωπαϊκού Κοινοίουλίου. - Διαδικασία ασφαλιστικών μέτρων - Πράξη του Κοινοίουλίου αφορώσα ερμηνεία διατάξεως του Κανονισμού του - Πολιτική ομάδα - Παραδεκτό - Εκ πρώτης όψεως ίάσιμο - Επείγον - Στάθμιση των συμφερόντων. - Υπόθεση T-222/99 R.



Συλλογή της Νομολογίας του Δικαστηρίου 1999 σελίδα II-03397



Περίληψη



Λέξεις κλειδιά

1 Ασφαλιστικά μέτρα - Προϋποθέσεις παραδεκτού - Παραδεκτό της κύριας προσφυγής - Δεν έχει σημασία - Όρια

(Άρθρο 242 ΕΚ· Κανονισμός Διαδικασίας του Πρωτοδικείου, άρθρο 104 § 2)

2 Προσφυγή ακυρώσεως - Πράξεις δεκτικές προσφυγής - Πράξεις του Κοινοβουλίου που προορίζοντα να παραγάγουν έννομα αποτελέσματα υπερβαίνοντα το πλαίσιο της εσωτερικής οργανώσεώς του

(Άρθρο 230 ΕΚ)

3 Ασφαλιστικά μέτρα - Αναστολή εκτελέσεως - Αναστολή εκτελέσεως πράξεως του Κοινοβουλίου αφορώσας ερμηνεία διατάξεως του Κανονισμού του - Αδυναμία ορισμένων βουλευτών να συστήσουν πολιτική ομάδα - Σοβαρή και ανεπανόρθωτη ζημία - Στάθμιση των εμπλεκομένων συμφερόντων

(Άρθρο 242 ΕΚ· Κανονισμός Διαδικασίας του Πρωτοδικείου, άρθρο 104 § 2)

Περίληψη

1 Η εξέταση του παραδεκτού της κύριας προσφυγής δεν πρέπει να πραγματοποιείται, καταρχήν, στο πλαίσιο διαδικασίας ασφαλιστικών μέτρων, ώστε να μην προδικάζεται η ουσία της υποθέσεως. Πλην όμως, όταν προβάλλεται το προφανώς απαράδεκτο της κύριας προσφυγής με την οποία συνδέεται η αίτηση λήψεως ασφαλιστικών μέτρων, ενδέχεται να είναι αναγκαίο να ερευνάται η ύπαρξη ορισμένων στοιχείων από τα οποία μπορεί να συναχθεί, εκ πρώτης όψεως, το παραδεκτό της προσφυγής.

2 Το άρθρο 230, πρώτο εδάφιο, ΕΚ, που ορίζει ότι το Δικαστήριο ελέγχει, μεταξύ άλλων, τη νομιμότητα των πράξεων του Κοινοβουλίου που παράγουν έννομα αποτελέσματα έναντι τρίτων, αποσκοπεί να υποβάλει στον έλεγχο του κοινοτικού δικαστή τις πράξεις τις οποίες εκδίδει το Κοινοβούλιο στο πλαίσιο της Συνθήκης ΕΚ οι οποίες θα μπορούσαν να θίξουν τις αρμοδιότητες των κρατών μελών ή άλλων κοινοτικών οργάνων ή να υπερβούν τα όρια που καθορίζονται ως προς τις αρμοδιότητές του. Αντιθέτως, οι πράξεις που αφορούν μόνον την εσωτερική οργάνωση των εργασιών του Κοινοβουλίου δεν μπορούν να αποτελέσουν το αντικείμενο προσφυγής ακυρώσεως. Στην εν λόγω κατηγορία πράξεων του Κοινοβουλίου εμπίπτουν οι πράξεις εκείνες οι οποίες είτε δεν παράγουν έννομα αποτελέσματα είτε παράγουν έννομα αποτελέσματα στο πλαίσιο μόνον του Κοινοβουλίου, όσον αφορά την οργάνωση των εργασιών του, και διέπονται από τις διαδικασίες ελέγχου που καθορίζει ο Κανονισμός του.

3 Σκοπός της διαδικασίας των ασφαλιστικών μέτρων είναι να κατοχυρωθεί η πλήρης αποτελεσματικότητα της αποφάσεως επί της ουσίας. Για να επιτευχθεί ο σκοπός αυτός, πρέπει τα ζητούμενα μέτρα να είναι επείγοντα, υπό την έννοια ότι, προκειμένου να αποφευχθεί σοβαρή και ανεπανόρθωτη ζημία των συμφερόντων του αιτούντος, είναι αναγκαίο να διαταχθούν και να παραγάγουν τα αποτελέσματά τους πριν από την έκδοση της αποφάσεως επί της κυρίας δίκης.

Είναι ικανή να προκαλέσει σοβαρή ζημία σε μέλη του Ευρωπαϋκού Κοινοβουλίου η μη αναστολή πράξεώς του αφορώσας ερμηνεία διατάξεως του Κανονισμού του, η οποία τα εμποδίζει να συστήσουν πολιτική ομάδα, έτσι ώστε τα μέλη αυτά να περιέρχονται σε πλήρη αδυναμία να εξασφαλίσουν τα δικαιώματα και τα προνόμια που παρέχονται στις πολιτικές ομάδες, με αποτέλεσεμα να μην μπορούν να εκφράζουν την άποψή τους ως εκπρόσωποι των λαών των κρατών που συνθέτουν την Κοινότητα, υπό τις ίδιες συνθήκες με εκείνες που ισχύουν για τα μέλη που ανήκουν σε πολιτική ομάδα. Η ζημία αυτή μπορεί να είναι ακόμη βαρύτερη, καθόσον ο χρόνος που θα απαιτηθεί για την πλήρη εκδίκαση της υποθέσεως της κύριας δίκης, κατά την οποία δεν αποκλείεται οι αιτούντες να υποστούν δυσμενείς διακρίσεις, μπορεί να ισοδυναμεί με ένα ουδόλως αμελητέο τμήμα της περιορισμένης διάρκειας της θητείας τους. Η ζημία αυτή είναι επίσης ανεπανόρθωτη, καθόσον η ενδεχόμενη ακύρωση της επίμαχης πράξεως κατά το πέρας της διαδικασίας της κύριας δίκης δεν θα μπορεί πλέον να επανορθώσει την κατάσταση αυτή.

Επιπλέον, η αναστολή εκτελέσεως της πράξεως αυτής, επειδή θα έχει ως αποτέλεσμα να δοθεί η δυνατότητα στην ενδιαφερόμενη ομάδα να τύχει της ίδιας μεταχειρίσεως με τις άλλες μικτές ομάδες, δεν θα παραβλάψει την οργάνωση των υπηρεσιών του Ευρωπαϋκού Κοινοβουλίου.